Олор

Олор (рушла Олоры) — Российыште Марий Элын Поранча кундемыштыже верланыше Усола ял шотан илемыш пурышо ял. Калыкчот: 945 еҥ (2003 ий), 847 еҥ (2010 ий). Верланыме вер Поранча ола сынан посёлко деч 10 километр йӱдвел-эрвел могырно верланен. Ял лӱм Яллан лӱмым «орол» (рушла охрана) мут пуэн. Легенде почеш Озаҥ ханын сарзыже-влакын толымашышт деч утлашлан крестьян-влак ял воктеке оролышо-влакым шогалтедылыныт. Лӱмлӧ еҥ-влак Гаврилова Валентина Григорьевна — марий йылмызе, филологий шанче кандидат, доцент. Еремей Герасимов — марий серызе, почеламутчо. Надежда Никитина (Надежда Геннадьевна Гордеева) — марий серызе, почеламутчо. Иванова Зоя Константиновна — марий йылмызе, шанчызе, филологий шанче кандидат (1979), доцент (1984), Марий АССР-ысе тӱвыран сулло пашаеҥже (1991), Россий Федерацийын кӱшыл профессионал туныктышын сулло пашаеҥже (2002). Кочергина Елена Еремеевна (1928-2002 ийла) — Совет Ушем Социалистический Паша Талешке. Раисия Сунгурова — марий серызе, почеламутчо, мер пашаеҥ, Россий Серызе-влак ушемын йыжъеҥже (2019), Ханты-Манси автоном йырвел – Югра кундемысе «Марий Ушем» мер организацийын вуйлатышыже (2011 ий гыч), Марий Эл Республикысе Олык Ипай лӱмеш Кугыжаныш самырыктукым премийын лауреатше (2016). Токпулаев Эдуард Александрович — Лӱддымылык орденын кавалерже, Чечен сареш колен. Кылвер-влак Деревня Олоры (Аланур, Уланур, Уланыр). Литератур История сел и деревень Республики Марий Эл. Параньгинский район: Сборник документальных очерков. — Йошкар-Ола: Комитет Республики Марий Эл по делам архивов, Государственный архив Республики Марий Эл, Администрация муниципального образования «Параньгинский район», 2004. — 320 с. ил. С. 179. Важ-влак